A Bizottság 1459/2003/EK rendelete
(2003. augusztus 18.)
a feldolgozatlan szárított füge termelőinek fizetendő minimálár, valamint a szárított füge termelési támogatása összegének a 2003/2004-es gazdasági évre történő meghatározásáról
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a legutóbb a 453/2002/EK bizottsági rendelettel [1] módosított, a feldolgozott gyümölcs- és zöldségtermékek piacának közös szervezéséről szóló, 1996. október 28-i 2201/96/EK tanácsi rendeletre [2], és különösen annak 6b. cikke (3) bekezdésére és 6c. cikke (7) bekezdésére,
mivel:
(1) A legutóbb az 1426/2002/EK rendelettel [3] módosított, a feldolgozott zöldség- és gyümölcstermékek támogatási rendszere tekintetében a 2201/96/EK tanácsi rendelet részletes alkalmazási szabályainak megállapításáról szóló, 2001. március 2-i 449/2001/EK bizottsági rendelet [4] 2. cikke (1) bekezdésének c) pontja meghatározta a szárított füge gazdasági éveinek időpontját.
(2) A minimálár és a termelési támogatás összege meghatározásának követelményeit a 2001/96/EK rendelet 6b. és 6c. cikkében határozták meg.
(3) A termelési támogatásra jogosult szárított füge jellemzői tekintetében a 2201/96/EK tanácsi rendelet részletes alkalmazási szabályainak megállapításáról szóló, 1999. július 19-i 1573/1999/EK bizottsági rendelet [5] meghatározza azon követelményeket, amelyeknek a termékeknek meg kell felelniük ahhoz, hogy minimálárban és támogatásban részesülhessenek.
(4) Célszerű ezért a 2003/2004-es gazdasági évre a minimálárat és a termelési támogatást meghatározni.
(5) Az e rendeletben meghatározott intézkedések összhangban vannak a Feldolgozottgyümölcs- és Feldolgozottzöldség-piaci Irányítóbizottság véleményével,
ELFOGADTA EZT A RENDELETET:
1. cikk
A 2003/2004-es gazdasági évre:
a) a 2201/96/EK rendelet 6b. cikkében meghatározott minimálár a feldolgozatlan szárított füge esetében 878,86 euró termelői áron nettó tonnánként,
b) a 2201/96/EK rendelet 6c. cikkében meghatározott termelési támogatás a szárított füge esetében 264,83 euró nettó tonnánként.
2. cikk
E rendelet az Európai Unió Hivatalos Lapjában való kihirdetését követő harmadik napon lép hatályba.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2003. augusztus 18-án.